《和邵蕊宫立秋雨窗即事原韵兼寓感怀 其一》
清代·汪新

𩄡𩆷细雨散丝明，应节庭梧已作声。差喜暑阑三伏尽，便看秋至十分清。

垂帘坐处琴书润，步屟吟余苎葛轻。又是年时刚过半，客怀无藉梦魂惊。

作者简介：（1726—1798）浙江仁和人，字又新，号芍陂。乾隆二十二年进士，由编修累迁掌印给事中。三十五年，提督福建学政。嘉庆初，官至湖北巡抚，参与镇压白莲教起义，卒于军营。谥勤僖。